大圓智鏡
作者：釋印肅
朝代：宋

paragraphs: 普菴非相亦非名，達本忘情不見人。
孤月全收無意識，桂輪獨耀絕纖塵。
三祇一念湯消雪，萬行須臾火爍冰。
到此何勞聲色問，共君本自鏡圓明。
若將銅器作天真，背黑面青賺學人。
本性如空含萬物，妙明寂照豈容塵。
山河石壁三春霧，空色全彰六月冰。
智自圓明非我所，不拘日月定光明。